kardosdrur/scandi-wiki huggingface dataset:
Mariaborrestraat

Mariaborrestraat er en vej i Etikhove, en landsby i den belgiske kommune Maarkedal i de Flamske Ardenner, Østflandern. Vejen er brostensbelagt mellem hovedvejen Oudenaarde-Ronse (N60) i nordvest og Steenbeekdries i sydøst. I 1995 blev Mariaborrestraat og flere andre brostensbelagte veje fredet som kulturejendom.

Cykelsport
Mariaborrestraat er især kendt fra flere forårsklassikere i cykling. Den er flere gange inkluderet i Flandern Rundt. Mariaborrestraat, Steenbeekdries og Stationsberg danner tilsammen en række veje i Flandern Rundt. Denne brostensbelagte strækning er i alt 2.400 meter lang og inkluderer Steenbeekdries-stigningen og Stationsberg-nedkørslen. I 2003 blev huller på Stationsberg-nedkørslen fyldt ud for at forhindre farlige situationer under Flandern Rundt.

Eksterne henvisninger 

 Mariaborrestraat & Steenbeekdries på climbfinder.com

Flandern
Lokaliteter ved Flandern Rundt
Købmanden i Venedig (flertydig)

Købmanden i Venedig (også omtalt som Købmanden fra Venedig) er den danske titel på William Shakespears skuespil The Merchant of Venice). Købmanden i Venedig kan også henvise til

 Købmanden i Venedig (film fra 1916), en britisk filmatisering af skuespillet
 Købmanden i Venedig (film fra 1923), en tysk filmatisering af skuespillet
 Købmanden i Venedig (film fra 1953), en fransk/italiensk filmatisering af skuespillet
 Købmanden i Venedig (film fra 1961), en australsk tv-film
 Købmanden i Venedig (film fra 1980), en britisk tv-film i serien BBC Television Shakespeare
 Købmanden i Venedig (film fra 2004), en britisk/italiensk filmatisering af skuespillet instrueret af Michael Radford med bl.a. Al Pacino og Jeremy Irons i hovedrollerne
 Købmanden i Venedig (opera), en opera baseret på skuespillet med musik af André Tchaikowsky
Harold Lloyds filmografi

Dette er en liste over de kendte film i Harold Lloyds filmografi.  Harold Lloyd (1893–1971) var en amerikansk skuespiller og filmskaber der var mest kendt for sit arbejde med stumfilm

Negativerne til mange af Lloyds tidlige kortfilm gik tabt ved en brand i hans hjem i 1943.

Tidlige film

1913 
I de fleste af Lloyds tidlige film var han med som en ikke-krediteret statist eller i en mindre støttende rolle.

1914

1915

Willie Work

1915

Lonesome Luke

1915

1916

1917

Glasses karakteren ("The Boy"): en rulles kortfilm

1917

1918

1919

Glasses character ("The Boy"): to og tre rulles kortfilm 

Fra dette årstal eksisterer alle Lloyds film i arkiver.

1919

1920

1921

Senere kortfilm 
Dogs of War (1923).

Film af spillefilmslængde 
Lloyd var med i 18 film af spillefilmslængde, heraf 11 stumfilm og syv film med lyd.

Referencer 

 
 Reilly, Adam (1977). Harold Lloyd – "The King of Daredevil Comedy". New York: Collier Books.
 Schickel, Richard (1974). Harold Lloyd – The Shape of Laughter. Boston: New York Graphic Society.

Filmografier
Stumfilm
Harold Lloyd
Visir (rustning)

Et visir er et stykke rustning, som fungerer som en del en hjelm, som ofte forbindelse med middelalderens hjelme som bascinetter og salader.

Visiret består typisk af et hængslet stykke stål med en række huller og revner, der giver bæreren mulighed for at se og trække vejret. På trods af disse sprækker kan visiret stadig hæmme vejrtrækningen og mængden og størrelsen af revner i metallet kan derfor have stor betydning. Ligeledes vil udsynet også være begrænset i forhold til en hjelm uden visir, og i nogle situationer har man derfor vippet visiret op eller fjernet det, for bedre at kunne orientere sig på slagmarken.
Et visir beskytter ansigtet i kamp og kan være meget holdbare og tåle voldsomt kraftige stød og slag. En af de tidligste visirer, der er blevet fundet var sammenlignelig i hårdhed til moderne stål.

Det første kendte eksempel i Europa er en omtale fra 1298, hvor Odo de Roussillon omtaler et heume a vissere i sit testamente.

Referencer 

Kamphjelme
Militærhistorie i middelalderen
Franz Nölken

Franz Nölken (født 5. maj 1884 i Hamborg; død 4. november 1918 i La Capelle, Département Aisne, Frankrig) var en tysk maler og medlem af kunstnersammenslutningen Die Brücke.

Under 1. verdenskrig blev Nölken 1917 indkaldt som soldat og faldt 4. november 1918 i Frankrig, kort før krigens afslutning.

Som led i nazisternes aktion mod hvad de kaldte "Entartete Kunst" − degenereret kunst − blev fem af Nölkens malerier i 1937 konfiskeret fra Hamburger Kunsthalle, Städtische Kunsthalle Mannheim og Museum für Kunst und Kunstgewerbe Stettin og derefter ødelagt.

Referencer

Eksterne henvisninger

 
 Nölkens malerier og biografi hos Galerie-herold.de 
 Franz Nölken hos Deutsche-biographie.de
 I 'Datenbank zum Beschlagnahmeinventar der Aktion "Entartete Kunst", Forschungsstelle "Entartete Kunst", FU Berlin.' giver en søgning  for beslaglæggelser fem værker af Franz Nölken − (Databasen vil citeres: 'Datenbank zum Beschlagnahmeinventar der Aktion "Entartete Kunst", Forschungsstelle "Entartete Kunst", FU Berlin und ggf.')

Malere fra Tyskland
Personer fra Hamborg
Charleston Open 2024

Charleston Open 2024 er en tennisturnering for kvinder, der bliver spillet udendørs på grusbaner i LTP Daniel Island i Charleston, South Carolina, USA i perioden . - . april 2024. Det er den 51. udgave af Charleston Open, og turneringen er del af WTA Tour 2024 i kategorien WTA 500. På grund af et navnesponsorat fra Credit One afvikles turneringen under navnet Credit One Charleston Open.

Præmier 

Den samlede præmiesum for Charleston Open 2024 andrager $ , hvilket er en stigning på ? % i forhold til den foregående turnering i 2023.

Damesingle

Hovedturnering 

I hovedturneringen deltog 56 spillere, der var fordelt på:
 45 spillere, der havde kvalificeret sig i kraft af deres placering på WTA's verdensrangliste pr. . februar 2024 (seks uger før turneringens start).
 tre spillere, der havde modtaget et wildcard (markeret med WC).
 otte spillere, der havde kvalificeret sig til hovedturneringen fra kvalifikationsturneringen (markeret med Q).
 ___ lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 32 spillere, der spillede om de sidste otte ledige pladser i hovedturneringen.  af de 32 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Damedouble 

Turneringen havde deltagelse af 16 par, der fordelte sig på:
 15 par, der havde kvalificeret sig i kraft af deres placering på WTA's verdensrangliste.
 et par, der havde modtaget et wildcard (markeret med WC).

Resultater

Eksterne henvisninger 
 Charleston Open 
 WTA - Charleston 2024

Noter 

2024
WTA Tour 2024
De rige bliver rigere og de fattige bliver fattigere

De rige bliver rigere og de fattige bliver fattigere er en velkendt aforisme som følge af forfatteren Percy Bysshe Shelley. I A Defence of Poetry (skrevet 1821, men ikke udgivet før 1840) beskrev Shelley at utilitarisme havde eksemplificerede udtrykket "Til ham der har skal gives mere; og fra ham, der ikke har, the lille han havde skal tages fra ham. De rige bliver rigere og de fattige bliver fattigere; Staten drives mellem Skylla og Charybdis af anarki og despotisme." Udtrykket beskriver en positiv feedback, hvor individer, der allerede har stor rigdom har nemmere ved at akkumulere mere rigdom, end fattigere personer (den korresponderende modkobling ville være progressiv skat).

"Til ham, der har" osv. er en reference til Matthæus 25:29 (lignelsen om talenterne og minaerne). Aforisme bliver ofte anvendt i forskellige variation, som en opsummering af effekterne ved den frie markedskapitalisme, der producerer større økonomisk ulighed.

I USA er begrebet ofte blevet brugt til at beskrive socioøkonomiske tendenser under Ronald Reagans og George H. W. Bush' tid som præsidenter, og i Storbritannien er det blevet brugt om Margaret Thatchers regeringstid.
I Danmark er vendinger også blevet brugt om Helle Thorning-Schmidts regeringstid, og en undersøgelse fra 2018 viste at skellet mellem rig og fattig er blevet større fra 2008.

Se også 
 Antikapitalisme
 Kapitalakkumulation
 Matthæuseffekten
 Neoliberalisme
 Socialisme for de rige og kapitalisme for de fattige
 Stordriftsfordele

Referencer 

Ulighed
Social ulighed
Distribuidora Internacional de Alimentación

Distribuidora Internacional de Alimentación, S.A. (DIA) er en spansk multinational discountsupermarkedskæde, der blev etableret i 1979. DIA benytter sig ofte af franchise. DIA-mærket benyttes i Spanien, Argentina og Brasilien mens Minipreço-mærket benyttes i Portugal. De har også 1.051 Clarel beautybutikker i Spanien.

I 2021 havde de 5.937 butikker, heraf 2.738 i Spanien, 499 i Portugal, 912 i Argentina og 737 i Brasilien, 46 distributionvarehuse og ca. 38.573 ansatte. Den samlede omsætning var på 6,6 mia. euro.

Referencer 

Detailvirksomheder fra Spanien
Matthæuseffekten

Matthæuseffekten af akkumulerede fordele, mathæusprincippet eller matthæuseffekten er en tendens for individer der akkumulerer social eller økonomisk succes baseret på deres oprindelige popularitet, venner, rigdom osv. Det bliver nogle gange opsummeret som "de rige bliver rigere og de fattige bliver fattigere". Begrebet blev opfindet af sociologerne Robert K. Merton og Harriet Zuckerman i 1968 og tager sit navn fra lignelsen om talenterne og minaerne fra Matthæusevangeliet.

Matthæuseffekten kan i stor grad forklares med præferencetilknytning, hvorved bl.a. rigdom bliver distribueret blandt individer på baggrund af, hvor meget de allerede har. Dette har den samlede effekt, at der bliver stadigt sværere for lavtrangerende individer at forbedre deres status, da de har færre ressourcer at risikere over tid, og det bliver stadigt nemmere for højtrangerende individer bibeholde eller forbedre deres position, da de får flere ressourcer at risikere.

Studiet af matthæuseffekten blev oprindeligt primært rettet mod uligheden i, hvordan videnskabsfolk blev anerkendt for deres arbejde. Norman W. Storer fra Columbia University ledte en ny bølge af forskning, og han mente at opdage, at uligheden der eksisterede i socialvidenskab og andre institutioner.

Referencer 

Socialvidenskabelige begreber
Lippenhovestraat

Lippenhovestraat er en vej i Elene og Velzeke, landsbyer ved den belgiske by Zottegem. Vejen løber i øst-vestlig retning og forbinder begge landsbykerner. Den østlige del er en asfaltvej, den vestlige del er en brostensvej.

Cykelsport 
I cykelsporten bliver brostensdelen af Lippenhovestraat ofte inkluderet i rutenerne for de flamske forårsklassikere, herunder Flandern Rundt. Lippenhovestraat er også en del af ruten for Egmont Cycling Race. Brostensstrækningen er cirka 1300 meter lang.

Galleri

Eksterne henvisninger 

 Lippenhovestraat på cyclinginflanders.cc

Flandern
Lokaliteter ved Flandern Rundt
Paddestraat

Paddestraat er en vej i det Flamske Ardenner i Velzeke, en landsby i den belgiske kommune Zottegem. Brostensvejen starter på det romerske torv i Velzeke og løber vestpå til Zwalmbeek ved grænsen til Roborst (Zwalm), hvor navnet skifter til Borstekouterstraat.

Historie
Paddestraat blev allerede i 1672 kendt som inde padestraete og i 1703 som de paddestrate. Navnet stammer fra det faktum, at skrubtudsen, der er en padde, om foråret i regnvejr krydser vejen i stort antal om aftenen, på vej til deres ynglesteder ved Molenbeek.

Brostensstrækningen af Paddestraat blev fredet som kulturejendom i 1995.

Cykelsport

Vejen er flere gange blevet inkluderet i ruten for de flamske forårsklassikere i cykelsporten. Længden på ​​brostensstrækningen er ca. 2.400 meter.

I 1973 besøgte Flandern Rundt brostensvejen for første gang. Et mindesmærke for Flandern Rundt blev opført langs Paddestraat i 2005. Mindesmærket viser en brosten som et kendetegn for Paddestraat og en cirkel som et symbol for Flandern Rundt. Navnene på vinderne af hver udgave af Flandern Rundt, der passederede vejen, er markeret ved mindesmærket.

På Paddestraat styrtede -rytteren Philippe Gaumont alvorligt i den regnfulde udgave af Flandern Rundt i 1999. Franskmanden kørte i spidsen af ​​løbet, da han tog et højresving forkert og brækkede sit håndled. Svinget er siden blevet kaldt 'Gaumont-svinget'. I 2023 kommer Flandern Rundt ikke til at passere Paddestraat (ligesom i 1988 og 2011).

Paddestraat er også nogle gange blevet inkluderet i andre cykelløb som Omloop Het Nieuwsblad, E3 Harelbeke og tidligere i Tre dage ved Panne.

Galleri

Referencer

Eksterne henvisninger 

 Paddestraat på cyclinginflanders.cc

Flandern
Lokaliteter ved Flandern Rundt
Julie Præst Wilche

Julie Præst Wilche (født 1971 eller 1972) er rigsombudsmand i Grønland. Hun tiltrådte i embedet 1. maj 2022. Forinden har hun blandt andet været departementschef i Departementet for Sociale Anliggender og Justitsområdet i Grønland fra 2015 til 2021 og direktør i kriminalforsorgen i Grønland fra 1 september 2021.

Wilche kommer fra Danmark hvor hun er uddannet sygeplejerske. Hun flyttede til Grønland i 1990'erne. I 2009 færdiggjorde hun en kandidatgrad i offentlig forvaltning, cand.scient.adm. fra Ilisimatusarfik, Grønlands Universitet. Hun har tidligere været ansat i Departementet for Sundhed, hvor hun var været konstitueret departementschef. I 2015 blev hun departementschef i Departementet for Sociale Anliggender og Justitsområdet, og 1. oktober 2021 blev hun direktør i kriminalforsorgen i Grønland efter Naaja H. Nathanielsen som i april var blevet minister i Múte B. Egedes første regering. 1. maj 2022 overtog hun posten som rigsombudsmand i Grønland efter Mikaela Engell.

Wilche er gift med Jon Wilche der arbejder i Air Greenland.

Referencer 

Embedsmænd i Grønland
Eroski

Eroski er en spansk dagligvarekoncern med ca. 1.000 butikker i Spanien. Den ejes af korporativet Mondragón Corporation.

De har både hypermarkeder, supermarkeder og mindre butikker. Virksomheden blev etableret i 1969.

Referencer 

Detailvirksomheder fra Spanien
Hipercor

Hipercor S.A. er en spansk hypermarkedskæde og et datterselskab til El Corte Inglés. De har 42 butikker i Spanien og hovedkvarter i Madrid.
Det første Hipercor hypermarked åbnede 5. september 1980 i Sevilla.

Referencer 

Detailvirksomheder fra Spanien
Brezoi

Brezoi er en by beliggende i distriktet Vâlcea i Rumænien,  og har  indbyggere. Den administrerer otte landsbyer: Călinești, Corbu, Drăgănești, Golotreni, Păscoaia, Proieni, Valea lui Stan og Văratica. Den ligger i den historiske region Oltenien.

Beliggenhed 
Brezoi ligger midt i Sydkarpaterne i Lotru-dalen (Valea Lotrului), en højre sidedal af floden Olt. Mod nord ligger foden af Lotru-bjergene (Munții Lotrului), mod syd foden af Căpățână-bjergene (Munții Căpățânii). Distriktets hovedstad Râmnicu Vâlcea ligger ca. 30 km mod sydøst.

Kilder og henvisninger
  
Byer i distriktet Vâlcea
Lotru

Lotru er en højre biflod til floden Olt i Rumænien.

Den har sit  udspring i Parâng-bjergene. Den løber gennem reservoirerne Vidra, Malaia og Brădișor., og løber ud i Olt i Golotreni, nær byen Brezoi. Den passerer gennem kommunerne Voineasa, Malaia og Brezoi. Den er 83 km lang, og dens afvandingsareal er 990 km2.

Bifloder 
Følgende floder er bifloder til floden Lotru (fra kilden til mundingen):

Fra venstre: Găuri, Izvorul Gropii, Pravăț, Valea Tâmpei, Balu, Sărăcinul Mare, Sărăcinul de Mijloc, Sărăcinul Mic, Izvorul Gotia, Goața Hotte Mică, Furața, Tuu, Steaja, Balind, Dobrunica, Hane, Stru, Bru Pârâul Mare, Voineșița, Vătaf, Pârâul Carpenilor, Rudar, Pârâul Ursului, Păltinoasa, Luntrișoara, Valea Rea, Valea Priboilor, Teiu, Runcu, Păscoaia, Valea Capbra, Valea og Dorei

Fra højre: Coasta, Valea Lacului, Izvorul cu Hotar, Cărbunele, Ștefanu, Mirăuțu, Mierul, Pârâul Stânei, Padina, Pârâul Scurt, Miru, Pârâul Sec, Pârâul Mioarelor, Izvorul ți, ârâul, Purului, Puruț, Purului, Purru, țlie, Purului, Puruculte, Mănăileasa, Masu, Pârâul Cărării, Lupul, Larga, Prejbuța, Latorița, Mălaia, Bucureasa Mare, Valea Satului, Grotu, Valea Izvorului, Pleștioara, Saurișori, Nicula, Valea, Valea, Valea, Valea, Valea, Valea, Valea, Valea, Valea, Valea, Valea, Satului, Pleștioara, Satua Valea, Valea, Valea Seacă og Dăneasa

Referencer 

Vandløb i Rumænien
Femke Gerritse

Femke Gerritse (født 14. maj 2001) er en hollandsk professionel cykelrytter, som i øjeblikket kører for UCI Women's Continental Parkhotel Valkenburg. 

I 2019 vandt hun det hollandske landsvejsløb for juniorer for kvinder.
I 2021 skrev hun under med Parkhotel Valkenburg.  

I 2022 blev hun tredje samlet i Thüringen Ladies Tour, og vandt den hvide trøje for bedst placerede unge rytter.
Senere samme år førte Gerritse bjergklassifikationen ved Tour de France Femmes i fire etaper.

Referencer

Eksterne henvisninger 

Kvindelige cykelryttere fra Nederlandene
Personer fra 's-Hertogenbosch
Mansfield (band)

Mansfield er en dansk musikgruppe, bedst kendt for sange som “Chasing after You”, “A Place In The Sun” og “The Nature Of A Troubled Mind”. 

Bandet består af Mathias Wedeken, Christian Stage, Mathias Havelund og Filip Gulløv,  og er opkaldt efter byen Mansfield, en typisk arbejderby i det nordøstlige England. 

Stilen er påvirket af bl.a. Travis og Oasis, med elementer fra 1960'ernes guitar-pop.

Diskografi  
 Star-Crossed Lovers (2020) på pladeselskabet DME
 Come Rain or Shine (2023) produceret af Morten Bue, kendt for sit samarbejde med bl.a. Mew, Kashmir, Ulige Numre, Tindersticks og Diefenbach.

Kilder og henvisninger

Musikgrupper fra Danmark
Jumbo (flertydig)

Jumbo kan henvise til:

 Jumbo – en stor afrikansk elefant, født omkring 1861
 Jumbo (København Zoo) – en stor asiatisk elefant, født omkring 1907, der var udstillet i Zoo i København
 Jumbo (supermarked) – en supermarkedskæde i Holland og Belgien
 Jumbo (film fra 1962) – en amerikansk oscarbelønnet film
 Jumbo (hypermarked) – et hypermarked i Chile
 Jumbo (musical) – en amerikansk musical
 Jumbo eller Jumbojet, kælenavn for Boeing 747, en stort passagerfly

Se også 
 Dumbo, en disneyfilm
Eldorado (flertydig)

El Dorado eller Eldorado kan henvise til:

 El Dorado – en mytisk by af guld i Sydamerika

Film 
 Eldorado (film fra 1921) – en fransk stumfilm instrueret af Marcel L'Herbier
 El Dorado (film fra 1966) – en amerikansk film instrueret af Howard Hawks med John Wayne og Robert Mitchum i hovedrollerne
 Eldorado (film fra 1981) – en dansk dokumentarfilm
 Eldorado (film fra 2012) – en britisk film af Richard Driscoll
 Eldorado (film fra 2018) – en schweizisk dokumentarfilm 
 The Road to El Dorado, en film fra 2000 af Bibo Bergeron og Don Paul

Musik 
 Eldorado (band), et hard rock band fra Spanien
 Eldorado (Electric Light Orchestra-album) – et album af Electric Light Orchestra fra 1974
 "Eldorado" - titelsangen fra albummet med Electric Light Orchestra
 Eldorado (ep) – en EP af Neil Young and The Restless
 El Dorado (Shakira-album) - et album med Shakira fra 2017
 "El Dorado" - en sang fra 2010 af Iron Maiden
 "El Dorado" - en sang af Death Cab for Cutie fra albummet Kintsugi
 "El Dorado" - en sang af Elton John fra soundtracket til The Road to El Dorado

Steder 
Byer og steder i USA
 El Dorado (Arkansas)
 El Dorado (Californien) 
 Eldorado (Georgia)
 Eldorado (Illinois)
 Eldorado (Iowa)
 El Dorado (Kansas)
 Eldorado (Maryland)
 Eldorado (Michigan)
 Eldorado (Nebraska)
 Eldorado (Ohio) 
 Eldorado (Oklahoma) 
 Eldorado (Pennsylvania)
 Eldorado (Texas)
 El Dorado (Houston), bydel i Houston i Texas
 Eldorado (Wisconsin)
 El Dorado County, county i Californien
 El Dorado Hills, område i Californien
 Eldorado Mountain, et bjerg i Rocky Mountains nør Eldorado Springs, Colorado
 Eldorado Peak i Washington
 Eldorado River, en flod i Alaska
Byer og steder uden for USA
 Eldorado (Argentina) – en by i den argentinske provins Misiones
 Eldorado (departement) - et departement i Argentina
 Eldorado (Victoria) - by i Australien
 Eldorado (Ontario) - en by i den canadiske provins Ontario
 Eldorado (Saskatchewan) - en by i den canadiske provins Saskatchewan
 El Dorado (Mexico) - en by i Mexico
 El Dorado (provins) - provins i Peru
 El Dorado (Uruguay) - by i Uruguay 
 El Dorado (Venezuela) - by i Venezuela
 Eldorado (Zimbabwe) - by i Zimbabwe

Andet 
 Eldorado (musikprogram) – et dansk radioprogram sendt på DR i 1983-85
 El Dorado International Airport, en lufthavn i Bogotá i Colombia
 Eldorado – en slikblanding fra Haribo
 Cadillac Eldorado, et bilmærke
Artem Dolgopyat

Artem Dolgopyat (født 16. juni 1997) er en israelsk gymnast.

Han repræsenterede Israel ved sommer-OL 2020 i Tokyo, hvor han tog guld i øvelse på gulv.

Referencer

Eksterne henvisninger 
 

Gymnaster fra Israel
Olympiske medaljevindere i gymnastik
Gymnaster ved sommer-OL 2020
Olympiske mestre fra Israel
Medaljevindere ved sommer-OL 2020
Højhuse i Aarhus

Højhuse i Aarhus er en samlet oversigt over højere bygninger med etageinddelinger i Aarhus. 

I april 2023 er der 71 højhuse i Aarhus med en minimum højde på 35 meter og som er etageadskilt i brug til enten bolig/erhverv.

Definitioner 
Bygningerne i oversigten lever op til følgende kriterier:

 Beliggende i Aarhus.
 Hver bygning har minimum to etager godkendt til beboelse, erhverv etc.
 Hver bygning måler minimum 35 meter fra gadeplan til tag eller spir.

Ovenstående definitioner udelukker de fleste observationstårne og kirker, også selv om kirketårnene er sammenbygget med en lavere kirkebygning.

Eksisterende bygninger 

Til sammenligning tjener at tårnet på Århus domkirke er et af de højeste tårne i Danmark på 96m.

Kommende højhuse i Aarhus Kommune 
Her er nogle af de kommende højhuse, der vil skyde op over Aarhus i de kommende år.
Williams

Williams er et engelsk efternavn.
Kendte personer med dette efternavn omfatter:
 Alpheus S. Williams (1810–1878)), person i den amerikanske borgerkrig
 Andy Williams (1927–2012)), amerikansk sanger
 Ashley Williams (født 1978), amerikansk film- og Broadway-skuespillerinde
 Ben Williams (fodbolddommer) (født 1977), australsk fodbolddommer
 Bert Williams (1920–2014), engelsk fodboldspiller
 Betty Williams (1943–2020), nordirsk fredsforkæmper
 Billy Dee Williams (født 1937), amerikansk skuespiller
 Brandon Williams (født 2000), engelsk fodboldspiller
 Cara Williams (1925–2021), amerikansk tv- og filmskuespiller
 Charles Williams (1873–1952), engelsk fodboldmålmand og senere fodboldtræner
 Chris Williams (født 1967), amerikansk skuespiller og stemmelægger
 Cliff Williams (født 1949), bassist i det australske hårde rock-band AC/DC
 Deron Williams (født 1984), amerikansk basketballspiller
 Fara Williams (født 1984), engelsk fodboldspiller
 Harland Williams (født 1962), Canadisk skuespiller, komiker, forfatter, kunstner, musiker og radiopersonlighed
 Hype Williams (født 1970), amerikansk musikvideoinstruktør, filminstruktør og filmproducer
 Iñaki Williams (født 1994), spansk-ghanesisk professionel fodboldspiller
 JoBeth Williams (født 1948), amerikansk skuespillerinde
 Jody Williams (født 1950), amerikansk menneskerettighedsaktivist
 John Williams (født 1932), amerikansk komponist og musiker
 Maisie Williams (født 1997), britisk skuespiller
 Mark Williams (født 1959), engelsk skuespiller, komiker, manuskriptforfatter og oplæser
 Michelle Williams (skuespiller) (født 1980), amerikansk skuespiller
 Nico Williams (født 2002), spansk-ghanesisk professionel fodboldspiller
 Olivia Williams (født 1968), britisk skuespillerinde
 Pharrell Williams (født 1973), amerikansk sanger
 Ralph Vaughan Williams (1872–1958), engelsk komponist og pionér inden for folkemusik
 Robbie Williams (født 1974), engelsk singer-songwriter og entertainer
 Robin Williams (1951−2014), amerikansk komiker og skuespiller
 Rowan Williams (født 1950), ærkebiskop af Canterbury
 Rozz Williams (1963–1998), amerikansk musiker af mange vokalistisk varianter, mest kendt som frontfigur i bandet Christian Death og Shadow Project
 Sebastian Aagaard-Williams (født 1988), dansk sanger og skuespiller
 Serena Williams (født 1981), amerikansk tennisspiller
 Shane Williams (født 1977), walisisk rugbyspiller
 Stanley Williams (1953−2005), tidligere leder af den californiske bande The Crips
 Stephen Williams (født 1978), canadisk instruktør af film og tv-serier
 Steve Williams (roer) (født 1976), engelsk tidligere roer
 Ted Williams (1918–2002), amerikansk baseballspiller

Kildehenvisninger 

Britiske efternavne